Съобщение за инвестиционно предложение за изграждане на пристанище за обществен транспорт с регионално значение „СМГ-Комерс Силистра” 
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя „СМГ-КОМЕРС“ ЕООД инвестиционно предложение за „Изграждане на пристанище за обществен транспорт с регионално значение „СМГ-Комерс Силистра” попада в обхвата на т. 10 „Инфраструктурни инвестиционни предложения”, буква „e” – Строителство на пристанища, пристанищни съоръжения, включително рибарски пристанища (невключени в приложение № 1) от Приложение № 2 към чл. 93, ал. 1, т. 1 и т. 2 от Закона за опазване на околната среда и на основание чл. 93, ал. 1, т. 1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007 г., изм. и доп. ДВ, бр. 3/2018 г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-4010-(6)-28.10.2020 г. Копие на писмото е изпратено до община Силистра, Кметство село Айдемир и БД „Дунавски район“. 
